NORAKSTS

|  |  |
| --- | --- |
| 20.06.2024. | Nr.7/19 |

**DALĪBA PROJEKTĀ**

**“LABKLĀJĪBAS NOZARES UN PAŠVALDĪBU**

**SOCIĀLĀS SFĒRAS PLATFORMAS DIGISOC IZSTRĀDE UN IEVIEŠANA”**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Labklājības ministrija sadarbībā ar Latvijas pašvaldībām plāno sagatavot projekta “Labklājības nozares un pašvaldību sociālās sfēras platformas DigiSoc izstrāde un ieviešana” pieteikumu Eiropas Savienības Atveseļošanas un noturības mehānisma plāna 2.komponentes “Digitālā transformācija” 2.1.reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1. investīciju nolūka “Pašvaldību pakalpojumu digitālā transformācija un pašvaldību atbalsta procesu modernizācija un centralizācija” finansējuma ietvarā (turpmāk – Projekts). Projekta kopējās izmaksas plānotas 7 050 000 *euro* apmērā, tai skaitā Eiropas Savienības Atveseļošanas un noturības mehānisma finansējums 6 000 000 *euro* apmērā un valsts budžeta finansējums pievienotās vērtības nodokļa izmaksu segšanai 1 050 000 *euro* apmērā. Pašvaldību finansu līdzekļi Projektā netiek iesaistīti.

Projekta ietvaros tiks noteiktas pašvaldību vajadzības sociālo pakalpojumu piešķiršanas procesa izpildei un datu apstrādei digitālajā platformā DigiSoc no klienta pakalpojuma pieprasījuma reģistrācijas līdz lēmumam par piešķiršanu un norēķiniem. Jelgavas valstspilsētas pašvaldība ir uzaicināta piedalīties projektā kā viena no sadarbības partneriem, lai sniegtu atbalstu DigiSoc prasību definēšanā un izstrādātā risinājuma testēšanā, pēc Projekta apstiprināšanas noslēdzot vienošanos par sadarbību Projektā.

Saskaņā ar Valsts pārvaldes iekārtas likuma 54. panta pirmo daļu, Pašvaldību likuma 4.panta pirmās daļas 9.punktu, 10.panta pirmās daļas 21.punktu, Ministru kabineta 2022. gada 14. jūlija noteikumiem Nr. 435 “Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” īstenošanas noteikumi””,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības dalību Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” 2.1.2.1. investīciju nolūka “Pašvaldību pakalpojumu digitālā transformācija un pašvaldību atbalsta procesu modernizācija un centralizācija” ietvara projektā “Labklājības nozares un pašvaldību sociālās sfēras platformas DigiSoc izstrāde un ieviešana” (turpmāk – Projekts) par sociālo pakalpojumu sniegšanas digitālā instrumenta izstrādāšanu un ieviešanu pašvaldību sociālo dienestu un bāriņtiesu darbības efektivitātes celšanai, kā arī darbības produktivitātes paaugstināšanai.
2. Pilnvarot Jelgavas valstspilsētas pašvaldības iestādes “Jelgavas digitālais centrs” vadītāju Jelgavas valstspilsētas pašvaldības vārdā veikt visas nepieciešamās darbības Jelgavas valstspilsētas pašvaldības interešu pārstāvēšanai saistībā ar šī lēmuma 1.punktā noteikto, t.sk. parakstīt ar Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā